Melodi Grand Prix 2026

**Melodi Grand Prix 2026** var den 64. utgaven av Melodi Grand Prix, NRKs uttak til Eurovision Song Contest. Vinneren av konkurransen ble Jonas Lovv med låten «». Som vinner skal han representere Norge i Eurovision Song Contest 2026 i Wien i Østerrike.

Konkurransen ble arrangert av NRK og besto av én finalesending direkte fra Håkons Hall på Lillehammer lørdag 28. februar 2026. Dette var første gang Melodi Grand Prix ble arrangert i Lillehammer, men byen arrangerte Junior Eurovision Song Contest 2004 i samme arena. Markus Neby, Marte Stokstad og Ronny Brede Aase var programledere for sendingen.
 
## Format
Konkurransen ble arrangert av NRK og overført direkte på NRK1 og NRK TV. Som i 2025 var formatet én finale, som ble arrangert lørdag 28. februar 2026.

Ni bidrag deltok i konkurransen. Åtte av dem ble offentliggjort under en pressekonferanse 19. januar 2026. Den niende og siste finalisten ble kåret av lytterne gjennom en radiokåring mellom åtte artister 26. januar. Samme dag ble også de ni deltakerlåtene sluppet.

### Ny konkurranseledelse
I 2026 debuterte Tarjei Strøm som musikalsk leder for den norske konkurransen, og Mads Tørklep som ene-prosjektleder for første gang. Strøms ansvar er å finne artister og låter til konkurransen, mens Tørklep jobber med organiseringen av Melodi Grand Prix og er bindeleddet mellom NRK og EBUs Eurovision Song Contest-ledelse.

## Deltakere
Finalistene ble offentliggjort under en pressekonferanse 19. januar 2026. Ylvis skulle opprinnelig delta, men valgte å si fra seg plassen da de «ikke ønsket å stå på samme scene som Israel så lenge krigsforbrytelsene og bruddene på folkeretten fortsatte». Dermed falt deltakerantallet fra ti til ni deltakere.

Under er en oversikt over finalistene i Melodi Grand Prix 2026. Den niende og siste finalisten ble kåret i *[[Nitimen]]* på NRK P1 27. januar 2026. 

### Finalister

### Duelldeltakere
I tillegg til de åtte direkte finalistene, kjempet åtte bidrag om den niende og siste finaleplassen. Disse deltakerne kjempet i et duellsystem på NRK P1s *[[Nitimen]]*. Dette var deltakerne:

## Resultater

### Finalen
Startrekkefølgen ble publisert 25. februar 2026.

### Poenggivning i finalen
Resultatet i finalen ble avgjort av seernes og lytternes stemmer, sammen med stemmene fra åtte internasjonale fagjuryer. Folkestemmene telte 60 prosent, mens de internasjonale juryenes poeng telte 40 prosent. Avstemningen var over samme lest som i Eurovision Song Contest. Først leste juryene opp sine poeng, jury for jury. Til slutt ble folkets poeng avslørt i stigende rekkefølge ut fra juryavstemningen. Juryene ga poeng etter skalaen 1, 2, 4, 6, 8, 10 og 12 poeng. Hvem som satt i fagjury-gruppene ble offentliggjort etter finalen.

### Duellkonkurransen
Den niende og siste finalisten ble kåret av lytterne av NRK P1s *[[Nitimen]]* gjennom en serie dueller kalt «MGP-cupen» i perioden 20.–27. januar. Lytterne kunne avgi sin stemme via NRK.no. Åtte bidrag kjempet i duellkonkurransen. De fire første duellene ble avholdt daglig fra tirsdag 20. til fredag 23. januar i *Nitimen*. Vinneren av hver duell møttes til semifinale-dueller lørdag 24. og søndag 25. januar. Vinnerne av hver av de to semifinaleduellene møttes til en siste finaleduell mandag 26. januar, der vinneren ble kåret 27. januar 2026.

Den 25. januar 2026 trakk Sander Silva og Victorjus seg fra videre deltakelse i «MGP-cupen». Duoen begrunnet valget med at «de ikke kunne risikere å stå i en konkurranse som fører direkte til Eurovision mens Israel er med.» 

## Tilbakevendende artister
Inkludert duellantene har syv av deltakerne i 2026 deltatt i konkurransen tidligere:

## Seertall
Antall seere på NRK1 og NRK TV og i opptak. 

I tillegg hadde NRK også dette året hjerteemojier der seerne kunne heie på artistene underveis ved å sende dem hjerter via mobiltelefonen eller nrk.no.

## Se også
* Melodi Grand Prix
* Eurovision Song Contest 2026
* Sámi Grand Prix 2026

## Fotnoter


## Referanser